"Lollakas arhitektuur," arvas Belo ja ulatas kivimilasu pildi mulle. "Me tegime oma maabumispaiga arvatavasti otse nende linna külje alla. see peaks sissekäik, ütleme, värav olema." Vaatasin pilti tähelepanelikult, kuid ei  leidnud ikka midagi märkimisväärset.  Siis paiskusime nõksatusega tagasi. "Kutsika" kurss oli järsult muutunud. Tom juhipuldi taga häälitses lühidalt. Haarasin Belo eeskujul skafandrikiivri ja tõmbasin pähe.